**ELŐTERJESZTÉS**

Bonyhád Város Önkormányzati Képviselő- testületének 2020. június 25-i

rendes/rendkívüli testületi ülésére

|  |  |
| --- | --- |
| Tárgy: | Döntés a Bonyhád IV. fogorvosi körzet feladat-ellátási szerződés módosításáról |
| Előterjesztő: | Dr. Puskásné dr. Szeghy Petra jegyző |
| Előterjesztést készítette: | Dr. Puskásné dr. Szeghy Petra jegyző  Pintérné Dávid Edit |
| Előterjesztés száma: | 51.sz. |
| Előzetesen tárgyalja: | Humán Bizottság |
| Melléklet: | - |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád IV. fogorvosi körzet tekintetében egészségügyi szolgáltatásra jogosító működési engedéllyel és feladat-ellátási szerződéssel a Mil Dent Kft. rendelkezik. Az egészségügyi alapellátás körzeteiről szóló 6/2016. (IV.22.) önkormányzati rendeletben I-IV. fogorvosi körzet került meghatározásra, melyből a IV. körzetbe Erdőtelek, Majos I.-XIV. utca, Bátaapáti és Kakasd tartozik. Dr. Haris Milán írásban tájékoztatta Bonyhád Város Önkormányzatát, mely szerint a Tolna Megyei Kormányhivatal Szekszárdi Járási Hivatala hivatalból eljárást indított a működési engedély módosítása ügyében, mivel a Bonyhád IV. fogorvosi körzetben a lakosságszám jelentősen csökkent. E csökkenés miatt az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) kormányrendelet értelmében a heti rendelési időt módosítani szükséges az eddigi 27 óráról 26,5 órára, melyről a működtetőnek, azaz a képviselő-testületnek kell döntenie. Az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII.15.) kormányrendelet értelmében az egészségügyi szolgáltató (Bonyhád Város Önkormányzata) határozza meg a rendelési időt, mely függ a lakosságszámtól.

A feladat-ellátási szerződés 10. pontja tartalmazza a rendelési időt, melyet módosítani szükséges.

Kérem a Tisztelt Képviselő-testületet, hogy a fentiek alapján döntsön a rendelési idő módosításáról és fogadja el a határozati javaslatomat.

# Határozati javaslat:

**1. Bonyhád Város Önkormányzati Képviselő-testülete** a 7150 Bonyhád, Perczel M. u.49. szám alatt működő fogászati ellátás (szakmai szervezeti egység azonosító: 170096097) heti rendelési idejét az alábbiak szerint határozza meg 2020. július 1. napjától:

|  |  |
| --- | --- |
| Hétfő | 9.00-15.00 |
| Kedd | 9.00-15.00 |
| Szerda | 12.00-18.00 |
| Csütörtök | 13.00-18.00 |
| Péntek | 9.00-12.30 |
| **Heti óraszám összesen:** | **26,5 óra** |

**2. Bonyhád Város Önkormányzati Képviselő-testülete** a Bonyhád IV. számú fogorvosi körzet feladatainak ellátására 2018. október 26-án kötött feladatellátási szerződést a határozat melléklete szerinti tartalommal hagyja jóvá. Felhatalmazza polgármesterét annak aláírására.

Határidő: azonnal

Felelős: Filóné Ferencz Ibolya polgármester

Végrehajtásért felelős: Dr. Márton Antal aljegyző

Bonyhád, 2020. június 10.

Dr. Puskásné dr. Szeghy Petra

jegyző

1. **melléklet**

**FELADAT-ELLÁTÁSI SZERZŐDÉS**

***Fogorvosi szolgálat ellátására***

***(1. sz. módosítása)***

*amely létrejött egyrészről*

***Bonyhád Város Önkormányzata*** *(7150 Bonyhád, Széchenyi tér 12. Törzsszám: 733513, adószám: 15733517-2-17, statisztikai számjel: 15733517-8411-321-17, képviseli: Filóné Ferencz Ibolya polgármester) (továbbiakban:* ***Megbízók****)*

***Kakasd Község Önkormányzata (****7122 Kakads, Rákóczi u. 285. adószám: 15733524-2-17, törzsszám: 4733524, képviseli: Schellné Simcsik Orsolya polgármester), mint megbízók (továbbiakban:* ***Megbízók****)*

*valamint* ***Bátaapáti Község Önkormányzata*** *(7164 Bátaapáti, Petőfi u. 4., adószám: 15417471-2-17, törzsszáma: 417479, képviseli: Krachun Szilárd polgármester)mint megbízó ( továbbiakban:* ***Megbízók****)*

*másrészről a* ***MIL DENT Kft.*** *(7747 Belvárdgyula, Rákóczi u. 58., cégbírósági bejegyzés száma: 02-09-076201, adószám: 22924285-1-02, képviseli dr. Haris Richárd Milán ügyvezető) (továbbiakban:* ***Megbízott****)*

- **továbbiakban együttesesen: szerződő felek – között az alul írt napon és helyen az alábbi feltételekkel:**

1. Szerződő felek rögzítik, hogy közöttük Bonyhádon, 2018. október 26. napján feladat-ellátási szerződés jött létre Bonyhád IV. számú fogorvosi körzet feladatainak ellátására.
2. Az 1. pontban meghatározott szerződés 10. pontja helyébe az alábbi rendelkezés lép:

„Megbízott vállalja, hogy a Bonyhád IV. számú fogorvosi körzethez tartozó ellátottak részére legalább a mindenkor érvényes jogszabályok szerint meghatározott időtartamú rendelési időben biztosítja a fogorvosi alapellátást. Szerződő Felek a rendelési időt a következők szerint állapítják meg:

Hétfő: 9.00-15.00

Kedd: 9.00-15.00

Szerda: 12.00-18.00

Csütörtök: 13.00-18.00

Péntek: 9.00-12.30.

1. Jelen megállapodás-módosítást a felek áttanulmányozás és értelmezés után aláírják azzal, hogy az eredeti megállapodásnak jelen módosító okiratban nem érintett pontjait változatlan tartalommal továbbra is hatályban maradnak.

Bonyhád, 2020. június

|  |  |  |
| --- | --- | --- |
| *Filóné Ferencz Ibolya* | *Schnellné Simcsik Orsolya* | *Krachun Szilárd* |
| *Bonyhád Város Önkormányzata* | *Kakasd Község önkormányzata* | *Bátaapáti Község Önkormányzata* |
| *polgármester* | *polgármester* | *polgármester* |
| **MEGBÍZÓ**  MIL-DENT Kft.  dr. Haris Richard Milán  **MEGBÍZOTT** | **MEGBÍZÓ** | **MEGBÍZÓ** |
|  |  |  |

Ellenjegyzem Bonyhádon, 2020. június

dr. Puskásné dr. Szeghy Petra   
 jegyző

Pénzügyileg ellenjegyzem Bonyhádon, 2020. június

Fauszt Józsefné  
 osztályvezető